cyanic-selkie/wikianc huggingface dataset:
חנות קירה
הח'אן עצמו מתוארך לתקופה העות'מאנית, אך הממצאים מהח'אן ומסביבו כללו גם חרסים מהתקופה הישראלית (המאות ה-8 וה-7 לפנה"ס, אמצע תקופת בית ראשון; בעיקר באזור הח'אן), הרומית, הביזנטית, הערבית הקדומה, הצלבנית והממלוכית.
שמורת מצוק הצינים
שמורת מצוק הצינים היא שמורת טבע מוכרזת בנגב המהווה את אחת משמורות הטבע הגדולות בישראל, כששטחה הוא 658,733 דונם. השמורה הוכרזה ב-9 בנובמבר 1989, ועברה מספר הרחבות מאז.
יונקים
אוכלוסיית היעלים החיה באזור שדה בוקר היא הצפופה ביותר בישראל. בספירה שנערכה בשמורה בשנת 1998 נספר מספר שיא של 300 יעלים.
בשמורה זוהו 12 מיני עטלפים. המין הנפוץ ביותר הוא עטלפון לבן שוליים. מין נפוץ אחר הוא אשף מצוי. פחות נפוצים הם יזנוב קטן ואשמן קטן.
עופות
בשמורה נצפו יותר ממאה מיני עופות ובהם 11 מיני דורסים המקננים במצוק הצינים. עם העופות הדורסים שנצפו מקננים במצוק הצינים נמנים: נשר מקראי, רחם, בז מצוי, בז נודד, בז מדברי, בז צוקים, בז שחור, חיוויאי, עיט זהוב, עיט נצי, עקב עיטי, אוח ולילית מדבר.
זוחלים
בשמורה נצפו 7 מיני זוחלים – הנחשים אפעה מגוון, ארבע קו מובהק וזעמן אוכפים וארבעה מיני לטאות – שנונית נחלים, חרדון מדבר, מניפנית מצויה ומדברית עינונית.
דו-חיים
בעין עבדת, חיה אוכלוסייה של קרפדה ירוקה.
גשר הרכבת הבריטי על נחל אופקים
גשר הרכבת הבריטי על נחל אופקים הוא גשר רכבת ממתכת מדרום לאופקים. הגשר עובר מעל נחל אופקים (שנקרא בתקופת הקמת הגשר "וואדי חנפיש") והיה חלק ממסילת הרכבת רפיח - באר שבע שנחנכה ב-8 במאי 1918. מסילה זו נבנתה, בהדרגה, מרפיח מזרחה, על מנת לתמוך, לוגיסטית, במאמץ של חיל המשלוח המצרי (1916) להבקיע את שערי ארץ ישראל במסגרת המערכה על סיני וארץ ישראל במלחמת העולם הראשונה תחילה מול העיר עזה ומאוחר יותר מול באר שבע. הגשר עצמו נבנה לאחר כיבוש באר שבע על מנת להשלים את סלילת קו עד העיר. בסיום סלילתו עבר הקו בעל רוחב הפסים התקני - 143.5 ס"מ, מרפיח במערב, לצד מעיינות נחל הבשור, ומעל נחל אופקים ונחל פטיש בואכה תחנת הרכבת המנדטורית בבאר שבע.
מבנה
אורכו של הגשר כ-130 מטר וגובהו המרבי מעל האפיק כ-12 מטר. הוא עשוי קורות פלדה כפולות המחוברות ביניהן בחיזוקים ממוסמרים, מונח בקצותיו על תמיכות בטון, ונשען על שבעה זוגות של עמודי פלדה בקוטר 1.3 מ' המלאים בבטון, מחוזקים ביניהם במסגרת פלדה ומונחים על יסודות בטון. המפתח בין מרכזי העמודים נע בין 3.30 מ' במקומות הנמוכים (חמישה זוגות עמודים) ל-5.50 מ' באזורים הגבוהים (שני זוגות עמודים), והמרחק בין העמודים 16 מ'. תכנונו של הגשר נעשה על ידי מחלקת הרכבות המצרית (E.S.R – Egyptain State Railway) בקהיר.
ב-1923 תכננה מחלקת ההנדסה של הרכבת המנדטורית את חיזוק תמוכות הגשר במסגרת הכוונה להחליף את הקטר שנע על הקו בקטר אמריקאי חדש מדגם "בולדוין" שהיה כבד יותר. בסופו של דבר לא יצאה התוכנית אל הפועל והקטר הישן המשיך לפעול על הקו עד סגירתו ב-1927.
מתחם הגשר הוא חלק מפארק סיירת שקד ובקצהו המזרחי של הגשר ניצבת אנדרטה לזכר חללי הסיירת.
קרוליין אהרון
קרוליין סידני אהרון (באנגלית: Caroline Sidney Aaron; נולדה ב-) היא שחקנית וקומיקאית אמריקאית-יהודייה.
ביוגרפיה
קרוליין סידני עבאדי נולדה בריצ'מונד, וירג'יניה, ארצות הברית. אמה, נינה עבאדי ( לבית פרידמן) הייתה פעילת זכויות אזרח; ילידת אלבמה, היא הייתה ממוצא יהודי סורי, ועבדה במשרה מלאה כדי לפרנס את שלושת ילדיה לאחר שאביה של אהרון, שהיה ממוצא לבנוני-יהודי, נפטר. אחותה הגדולה של אהרון, ג'וזפין עבאדי, במאית ומפיקה תיאטרון, נפטרה מסרטן השד ב-25 במאי 2002, בגיל 52.
אהרון למדה באמריקן יוניברסיטי בוושינגטון די סי, ולמדה אמנויות הבמה. היא למדה משחק בסטודיו HB בניו יורק.
קריירה
היא שיחקה בסרטים כמו צרבת של מייק ניקולס (1986) וצבעים ראשיים (1998), כמו גם ב"פשעים ועבירות קלות" של וודי אלן (1989), אליס (1990) ו- לפרק את הארי (1997), וכן נדודי שינה בסיאטל של נורה אפרון (1993). היא גם הופיעה בסרטים של טים ברטון "המספריים של אדוארד" (1990) וב"לילה הגדול" של סטנלי טוצ'י (1996). בנוסף היא הופיעה ברחוב ג'אמפ 21 (2012) ובסרט ההמשך שלו ברחוב ג'אמפ 22 (2014).
היא ידועה גם בזכות עבודתה בטלוויזיה, כולל תפקידי אורח בכנפיים, פרייז'ר, תרגיע, עקרות בית נואשות, טרנספרנט, מזכירת המדינה, והטובות לקרב.
התפקידים שלה בברודוויי כוללים את "מדברים יחסית" של וודי אלן, אני שונא את המלט, ביטוח לאומי והאיש הקרח בכיכובו של ג'ייסון רוברדס.
החל מ-2017 היא שותפה קבועה בתוכנית זוכת פרס הפריים-טיים וזכתה לשבחי הביקורת "גברת מייזל המופלאה", עם תפקיד קומי של אם יהודייה שזכתה בשני פרסי גילדת שחקני המסך ברציפות על הופעה יוצאת דופן של אנסמבל בסדרה קומית לצד שאר צוות הסדרה. העונה החמישית והאחרונה משודרת ב-2023
בנוסף ב-2023 הופיעה בסדרה הישראלית חאנשי לצד הנרי וינקלר בתפקיד אשתו של אביה של חאנשי (עליזה חנוביץ).
אהרון היא מרצה אורחת בסטודיו HB.
חיים אישיים
היא נשואה לג'יימס פורמן מאז 1980; יש להם שני ילדים.
מחזור ביוגאוכימי
מחזור ביוגאוכימי, באקולוגיה ובמדעי כדור הארץ, מתאר מצב שבו חומר כימי נע דרך תאים ביוטיים (ביוספרה) ואביוטיים (ליתוספירה, אטמוספירה, והידרוספרה) של כדור הארץ. לדוגמה במחזור החנקן, החנקן מקובע על ידי חיידקים באדמה ההופכים אותו לזמין לצמח לשם יצירת חלבונים.
בטבע ישנם מחזורים לפחמן, חמצן, חנקן, זרחן, גופרית ומים. קיימים מחזורים שנוצרו על ידי האדם כגון כספית ואטרזין. במחזורים מסוימים יש מאגרים שבהם חומר נשאר במשך תקופה ארוכה של זמן (כגון באוקיינוס או באגם).
מערכות
במערכות אקולוגיות רבות יש מחזורים ביוגיוכימיים רבים הפועלים כחלק מהמערכת, למשל מחזור המים, מחזור הפחמן ומחזור חנקן. כל האלמנטים הכימיים המתרחשים ביצורים חיים הם חלק במחזורים ביוגיוכימיים. נוסף על היותם חלק מאותם יצורים, האלמנטים הכימיים הללו מתפתחים גם על ידי גורמים אביוטיים של מערכות אקולוגיות כגון מים (הידרוספרה), קרקע (ליתוספירה) או אוויר (אטמוספירה)
גורמי החיים של הפלנטה יכולים להתייחס באופן קולקטיבי לביוספרה. כל החומרים המזינים - כגון פחמן, חנקן, חמצן, זרחן וגופרית - המשמשים במערכות אקולוגיות של אורגניזמים חיים הם חלק ממערכת סגורה; לכן, כימיקלים אלה ממוחזרים במקום ללכת לאיבוד ולהתחדש כל הזמן כמו במערכת פתוחה.
זרימת האנרגיה במערכת האקולוגית היא מערכת פתוחה; השמש כל זמן פולטת אנרגיה המגיעה לכדור הארץ בצורה של אור המנוצל על ידי מגוון אורגניזמים ובסופו של דבר אותה אנרגיה משתחררת כחום לאורך כל הרמות הטרופיות של מארג המזון. פחמן משמש לייצור פחמימות, שומנים וחלבונים, המקורות העיקריים של אנרגיית המזון. תרכובות אלה מתחמצנות לשחרור דו תחמוצת הפחמן, אשר ניתן ללכידה על ידי צמחים ונבנה לתרכובות אורגניות. התגובה הכימית מופעלת על ידי אנרגיית האור השמש.
זה אפשרי עבור מערכת אקולוגית להשיג אנרגיה ללא אור שמש. פחמן חייב להיות משולב עם מימן וחמצן כדי להיות מנוצל כמקור אנרגיה, תהליך זה תלוי באור השמש.
מערכות אקולוגיות בים העמוק, שבו אין אור שמש יכול לחדור, יכולות להשתמש בגופרית. מימן גופרתי ליד פתחי הידרותרמיות יכול להיות מנוצל על ידי אורגניזמים כגון תולעת צינור ענק. במחזור הגופרית, גופרית יכולה להיות ממוחזרת לעד כמקור אנרגיה. אנרגיה ניתן לשחרר באמצעות חמצון והפחתת תרכובות גופרית (למשל, חמצון היסודי גופרית כדי סולפיט ולאחר מכן סולפט).
למרות שכדור הארץ כל הזמן מקבל אנרגיה מן השמש, ההרכב הכימי שלו הוא קבוע למעשה, מעט חומר נוסף מדי פעם על ידי מטאוריטים. כל התהליכים התלויים בכימיקלים אלה חייבים להיות ממוחזרים. מחזורים אלה כוללים הן את הביוספרה החיה והן את הליטוספירה, האווירה ואת ההידרוספרה.
מאגרים
הכימיקלים מוחזקים לעיתים לפרקי זמן ארוכים במקום אחד. מקום זה נקרא מאגר, אשר, למשל, כולל דברים כמו מאגרי פחם כי הם מאחסנים פחמן במשך תקופת זמן ארוכה. כאשר כימיקלים מוחזקים רק לתקופות קצרות של זמן, הם מוחזקים בבריכות החליפין. דוגמאות לבריכות החלפה כוללות צמחים ובעלי חיים.
צמחים וחיות מנצלים פחמן לייצר פחמימות, שומנים, חלבונים, אשר לאחר מכן משמשים כדי לבנות מבנים פנימיים או להשיג אנרגיה. צמחים ובעלי חיים משתמשים באופן זמני בפחמן במערכות שלהם ולאחר מכן משחררים אותו בחזרה לאוויר או לסביבתו. בדרך כלל, המאגרים הם גורמים אביוטי ואילו בריכות החליפין הם גורמים ביוטיים. פחמן מוחזק לזמן קצר יחסית בצמחים ובעלי חיים בהשוואה למאגרי פחם. משך הזמן שחומר כימי מוחזק במקום אחד נקרא זמן המגורים שלו.
מחזורים מרכזיים
מחזורי הביוגאוכימיה הידועים והחשובים ביותר מוצגים להלן:ישנם מחזורים ביוגיוכימיים רבים הנמצאים כעת במחקר בפעם הראשונה כאשר שינויי אקלים והשפעות אנושיות משנים באופן דרמטי את המהירות, העוצמה והאיזון של המחזורים הלא ידועים יחסית.
אלה המחזורים הביוגיוכימיים שנלמדו לאחרונה
מחזור כספית, ואת מחזור האדם נגרמת של אטרזין, אשר עשוי להשפיע על מינים מסוימים.
מחזורי ביוגיוכימיים תמיד כרוכים במצב שיווי משקל חם: איזון ברכיבה על אופניים בין האלמנטים. עם זאת, האיזון הכולל עשוי להכיל תאים המופצים בקנה מידה עולמי.
כמו מחזורי ביוגאוכימיים לתאר את התנועות של חומרים על פני הגלובוס כולו, המחקר של אלה הוא מטבעו רב תחומי. מחזור הפחמן עשוי להיות קשור למחקר באקולוגיה ובמדעי האטמוספירה. דינמיקה ביוכימית תהיה קשורה גם לתחומי הגאולוגיה והפדולוגיה (לימוד הקרקע).
אלי בן-גל
אלי בן-גל (16 ביוני 1935, ט"ו בסיון ה'תרצ"ה – 11 במרץ 2015, י"ט באדר ב' ה'תשע"ה) היה איש חינוך, אקדמאי והוגה דעות, סופר והיסטוריון ישראלי, שעסק במחקר והוראה של תודעה יהודית ("מחשבת ישראל") ושל היסטוריה יהודית. היה ממקימי מוזיאון בית התפוצות בו כיהן במשך 20 שנה כהיסטוריון ראשי.
שורשיו
מוצא משפחתו של בן-גל מאלזס, הידוע כ"אזור המריבה" בין צרפת לגרמניה. באלזס התרכזו יהודים רבים שנמלטו מצרפת. במאה ה-17, המלך לואי ה-14 סיפח את אלזס לממלכתו ויהודי אלזס עברו לחיות בחסותו אבל לא הורשו לגור בצרפת עצמה; תרבותם ושפתם הייתה צרפתית. בשנת 1870 ניצח הצבא הפרוסי את הצבא הצרפתי ואלזס עברה לפרוסיה; יהודים רבים, ובהם משפחתו של עמנואל בלוך (Bloch), סבו של בן-גל, הורשו לעקור ולחיות בצרפת ונשמרה להם האזרחות הצרפתית; הללו נטמעו והפכו לצרפתים נאמנים לכל דבר ועניין, מבלי להידרש להמיר את דתם. כמקובל אז, היו מקרים רבים של נישואים בתוך משפחות ביהדות צרפת והתרחקות מנישואים עם זרים, זאת על מנת לשמר את יהדותם וצביונם המיוחד. כך קרה, שאביו של בן-גל, רוברט בלוך, התחתן עם בת-דודתו הנרייט למשפחת ברונזוייק מהעיר מונפליה (Montpellier), המשפחה הטרייה עברה להתגורר בעיר ליון (Lyon) בה נולד בן-גל.סבו של בן-גל היה פטריוט צרפתי גאה; מחד, היה חזן של בית הכנסת בעיר מונבליאר שבה התגורר ומאידך, הוא לא הקפיד עד תום על כשרות ומנהגי היהדות. במלחמת העולם הראשונה שירת עמנואל בלוך כחובש בצבא צרפת וטיפל בפצועים צרפתיים וגרמנים. במלחמת העולם השנייה, האמין שלא יאונה לו כל רע וסירב להסתתר מהגרמנים, נתפס על ידי הגסטפו בחסות ממשלת וישי הצרפתית ונשלח לאושוויץ למשרפות. בגידתה של צרפת בסבו השפיעה רבות על בן-גל ומצאה ביטוי בכתיבתו שנים מאוחר יותר. אביו של בן-גל היה איש מרכז-ימין בהשקפתו הפוליטית, האמין בקפיטליזם והתנגד לשמאל הסוציאליסטי. גישתו והשקפת עולמו היוו סלע מחלוקת מול בנו, אלי בן-גל, במשך רוב ימי חייו. מרידת הבן באביו ויחסים מורכבים ביניהם גיבשו במידה רבה את תפיסת עולמו של בן-גל. היחסים עם אביו עד לרגעי הפיוס עמו מתוארים בפרוטרוט בספרו של בן-גל, "כשאוכלים עם השטן".
בן-גל נולד בשם הפרטי "פייר" שמובנו בצרפתית "אבן", אך אימץ לעצמו בצעירותו את השם הפרטי העברי "אליקים" שקוצר עם עלייתו ארצה ל"אלי"; שנים רבות מאוחר יותר הוא גילה ששמו הפרטי היהודי כשנולד היה "יששכר".
ילדותו ונעוריו בשואה ולאחריה
במלחמת העולם השנייה, כשצרפת נכנעה ב-10 ביוני 1940 לגרמנים, השתייכה העיר ליון, בה התגוררה משפחתו של בן-גל, למדינה הפרו-פשיסטית הידועה בשם "צרפת של וישי". הונהגו בה בהדרגה חוקי הגזע הנאציים תוך רדיפת היהודים, שרבים מהם נעצרו על ידי המשטרה הצרפתית ונשלחו לגרמניה וממנה למחנות ההשמדה. ביניהם היה, כאמור, אבי אביו של בן-גל עמנואל בלוך (מבוטא גם "בלוק"). בתחילת שנת 1943, הסתתרה משפחתו של בן-גל בכפר קטן ונידח בדרום-מזרח צרפת בשם לה-שמבון-סור-ליניון. יחד עימם הסתתרו יהודים רבים ולמעשה אוכלוסיית הכפר שמנתה כ-5,000 תושבים, רובם נוצרים פרוטסטנטים אדוקים, הצילה מספר דומה של יהודים ועל כך זכו 32 מתושבי הכפר, שנים מאוחר יותר, במעורבותו של בן-גל, באות חסיד אומות העולם מטעם יד ושם. בן-גל שהיה פעיל ונואם מרכזי במפגשים הרבים בין המצילים לניצולים שנערכו בכפר במשך שנים, נהג לספר שזהו אחד המקרים היחידים בהם הוענק האות לחברה כה גדולה של אנשים ולא לאדם בודד. המשפחה נשארה בכפר במשך כשנתיים עד לשחרורה על ידי צבאו של הגנרל שארל דה גול, אז חזרה המשפחה לעיר ליון. על ילדותו וחוויותיו האישיות בכפר לה-שמבון-סור-ליניון ניתן לקרוא בספריו "כשאוכלים עם השטן" ו–"מותם של סכיזופרן".
חבר קיבוץ ברעם
במשך כעשר שנים שימש בן-גל כרועה הצאן של הקיבוץ. בתום השנה הראשונה בקיבוץ התגייס לצה"ל לשירות חובה כחייל קרבי. בעודו חבר קיבוץ, מילא תפקידים רבים ומגוונים: היה בשליחות חינוכית מטעם תנועת "השומר הצעיר" בברזיל שם גם התחתן עם אשתו הראשונה, היה נציג מפ"ם והשומר הצעיר בצרפת (ראו בתת-פרק נפרד להלן) במהלכם יצא ללימודים אקדמאיים; היה מזכירו של שר הבריאות ויקטור שם טוב; במהלך שנות השבעים עזב בן-גל את הקיבוץ למספר שנים וגר בירושלים ובתל אביב, שבה החל בעבודתו במוזיאון בית התפוצות (ראו בתת-פרק נפרד להלן). לאחר כעשור חזר לקיבוץ והמשיך בתפקידיו: היה לולן; היה סדרן עבודה; היה מזכיר הקיבוץ; הירבה להרצות בקיבוצים ובכנסים כמרצה כריזמטי ומבוקש בנושאי יהדות, חברה ופילוסופיה; היה מנהלו של מוזיאון בר-דוד לאמנות וליודאיקה; וכן עסק בהוראה ובמחקר במדעי היהדות כמרצה וחוקר ראשי להיסטוריה של עם ישראל באוניברסיטת בן-גוריון בנגב ובאוניברסיטת בר-אילן. מאוחר יותר, היה מרצה בכיר להיסטוריה במכללת כנרת.
במהלך השנים המשיך בן-גל בשירות מילואים, עבר קורס קצינים בגיל מבוגר יחסית, לאחריו המשיך לשרת שנה אחת (1980) כמפקד מוצב באזור ים המלח; בן-גל גויס למילואים במלחמת יום הכיפורים בתשל"ד לחזית הדרומית; שירת כקצין בגזרת חברון ובמלחמת לבנון הראשונה צורף ליחידת דובר צה"ל והוצב בנמל התעופה הבינלאומי בביירות שנכבש על ידי צה"ל.
לימודים
בן-גל סיים לימודי תואר שני (מוסמך) ביהדות במכון ללימודי יהדות באוניברסיטת שטרסבורג בצרפת, ולימודי תואר שלישי (דוקטורט)(1974) בסוציולוגיה מדינית והיסטוריה באוניברסיטת "(Ecole des Sciences Politiques ("Sciences Po", זאת תוך קשר עם הפילוסוף הנודע ז'אן-פול סארטר אבי תורת האקזיסטנציאליזם, אותו פגש כבר קודם במהלך ביקורו הראשון של סארטר בארץ; נושא עבודת הדוקטורט של בן-גל היה "ישראל והיהדות בעיני השמאל החדש". לצד לימודי הדוקטורט, הפך בן-גל מקורבו של סארטר, התיידד אתו והפך בן-בית אצלו בתקופת שהותו בפריז (1969 - 1972). על תקופת עבודתו במחיצתו של סארטר, כתב בן-גל ספר בשפה הצרפתית ("ימי שלישי אצל סארטר"), שיצא לאור בצרפת ב-4 מהדורות. בשנת 1980, הזמין בן-גל את סארטר ואת חברתו-לחיים סימון דה-בובואר לביקור שני בארץ וליווה אותם במהלכו. במלאת 100 שנה להולדתו של סארטר, התקיים ערב-עיון באוניברסיטה העברית בירושלים על "יחסו של סארטר לישראל, ליהדות וליהודים", שבו השתתף גם בן-גל. היכרותו המקצועית והאישית עם סארטר עוררה עניין רב ובן-גל הוזמן באופן תדיר לתת הרצאות בנושא בארץ ובעולם, ואף שימש בתחילת שנות האלפיים כפרופסור-אורח בשתי אוניברסיטאות בתאילנד, אליהן הגיע פעמיים בשנה, לסדרת הרצאות ב"יסודות האקזיסטנציאליזם".
לבד מלימודיו האקדמיים, היה בן-גל אוטודידקט שלמד באופן עצמאי טקסטים רבים. עוד בהיותו חבר קיבוץ צעיר, למד בן-גל לימודי קבלה ומיסטיקה יהודית; לאחר סיום שעות העבודה בקיבוץ החילוני, היה נעלם ונוסע בחשאי בלילות לעיר צפת, שם הצטרף לקבוצת-לימוד בבית הכנסת הספרדי על-שם הארי הקדוש. חבריו ללימודים בבית הכנסת לא ידעו שהלומד לצידם הוא חבר קיבוץ של תנועת הקיבוץ הארצי המזוהה עם השמאל הסוציאליסטי. לימים, כשהשומר הצעיר התנער מהמרקסיזם - לניניזם הדוגמתי, הוקמה מסגרת להתחדשות יהודית בקיבוצים ונוסדו קבוצות-לימוד של תלמוד או קבלה בכמה קיבוצים. בן-גל הירצה בקבוצות-לימוד אלה, בהם בקיבוץ גשור.
בשליחות מיוחדת לפריז מטעם מפ"ם בימי "מהפכת הסטודנטים"
באמצע חודש מאי 1968, הפגינו אלפי סטודנטים נגד השלטונות הצרפתיים ואוניברסיטת פריז. במסגרת ההפגנות פרץ עימות אלים בין הסטודנטים לבין המשטרה שעצרה מאות מפגינים בניסיון כושל לעצור את התפשטותן. למאבקם של הסטודנטים הצטרפו מיליונים של פועלים שהשביתו כמעט לחלוטין את הכלכלה הצרפתית במשך שבועות אחדים. חלק ניכר ממנהיגי "מרד הסטודנטים" היו יהודים, חלקם אנטי-ציוניים שמחו על כך שהמשטר הימני, ששיתף פעולה עם הנאצים שכבשו את צרפת במלחמת העולם השנייה, נשאר על כנו, מבלי להטמיע את הלקחים של השואה. לאחר סיום "מרד הסטודנטים", מנהיגי המרד שהשתייכו לשמאל הקיצוני (ובחלקם היו מאואיסטים) תמכו במשך שנים בארגונים פלשתינאיים ולחמו בציונות שנתפסה בעיניהם כ"ימנית". על הרקע הזה, שלחה מפ"ם את בן-גל (אז בן ה-35) לצרפת, להקים ארגון שישתלב בתנועות השמאל הצרפתי, ויבטא את התמיכה של השמאל בישראל בהידברות בין ישראל והפלשתינאים למען השלום. בן-גל פעל בפריז כ-3 שנים, הקים ארגון שמאל יהודי לו קרא "ארגון יהודי מהפכני" והשתדל לבצע את המשימה שהוטלה עליו, אבל, בסופו של דבר, חזר ארצה ללא הישגים משמעותיים בתחום זה. בתקופה זו אף נפגש עם נציגי סין העממית בפריז מספר פעמים, על דעת עצמו, תוך מתן דיווח על תוכן הפגישות לשגרירות ישראל בפריז, בתקופה בה לישראל לא היו קשרים עם סין העממית. עיתון דבר כינה אותו אז "אוהד הקומוניזם הסיני".
מוזיאון בית התפוצות
בן-גל היה ממייסדי מוזאון בית התפוצות ושותפו של אבא קובנר ואחרים בצוות התכנון וההקמה של בית התפוצות (1978). בן-גל מילא בו תפקיד של היסטוריון ראשי במשך 20 שנה והיה גם חבר הנהלה של המוזיאון. בין היתר ביסס בן-גל את הקשר בין המוזיאון לבין מערך החינוך של צה"ל ודאג להקים צוות הדרכה מיוחד לחיילים שהיו מבקרים תדירות במוזיאון באופן מאורגן. בבית התפוצות, חתר בן-גל לשלב בין היסטוריה עובדתית ושכלתנית לבין מוזאולוגיה חווייתית ורב חושית. בן השאר כתב רבים מהטקסטים המוצגים ושילב אותם בתמונות מתחלפות, אבני כותל, תצוגות אורקוליות ואינטראקציה ממוחשבת עוד בימים בהן שילוב שכזה היה לא שגרתי. בנוסף, היה היזם והעורך הראשי של האנציקלופדיה האורקולית “אנשי סגולה” – אנציקלופדיה מקוונת, המאגדת מידע על חתני וכלות פרסי נובל יהודים, המוצגת באתר בית התפוצות ומוקדשת לזכרו.במהלך שנות השמונים יצאה סדרת הרצאות בהן ראיין בן-גל את פרופסור ישעיהו ליבוביץ על נושאי יהדות ופילוסופיה שמשכו אליהן קהל רב. גם לאחר שעזב את בית התפוצות המשיך בפרויקטים חינוכיים ומוזאולוגיים; היה יועץ למוזאון יד ושם ומוזאון השואה (ג'נוסייד) ברואנדה בה שהה בראשית שנות האלפיים; וכן, היה המנכ"ל של המרכז למורשת יהדות אתיופיה, שסייע בהקמתו.
השקפת עולמו
בן-גל חי לפי השקפתו בשני עולמות רוחניים מנוגדים אך משלימים בעת ובעונה אחת, שעל פי תפיסת עולמו לא החליפו זה את זה אלא התקיימו בו זה ליד זה כשלמות אחת. מחד, הוא הגדיר את עצמו בטרמינולוגיה הפילוסופית שלו בתור "יהודי חופשי" (והתנגד להגדרה המקובלת של "יהודי חילוני"). מאידך, הוא הדגיש את יהדותו כעליונה על ישראליותו ואף הגדיר את עצמו כיהודי מסורתי וציוני ששואף לחזור לייחודיות של היהדות של העם היהודי כפי שהייתה בגולה (תפיסתם של אחד העם ומרטין בובר), ולא להיות עם נורמלי ככל העמים (תפיסתם של הרצל ובן-גוריון). בן-גל היה מודע לניגודים שבתפיסת עולמו ונהג לומר שזו "בחירה מודעת בפיצול האישיות בלא אשליה באשר לסיכוי למצוא משמעות". כמי שעלה לישראל כציוני-חרדי שהצטרף לקיבוץ של השומר הצעיר, נכון היה לשאול אותו מדוע לא הצטרף לציונות הדתית. כשנשאל על-כך בריאיון עם אורה ערמוני הסביר כך: החברה הדתית היא "חברה מנוכרת לעומת החברה הקיבוצית שמצאתי. יש דברים שבהם אני מרגיש קרוב יותר לציבור החרדי, ויש דברים שבהם אני קרוב יותר לקיבוץ. ראיתי בציונות הדתית עיוות נורא. הסנטימנטים שלי היו ועודם לכיוון החרדים". בן-גל הסתייג בנחרצות מההתנחלות ביהודה ושומרון וטען שהרחבתן מהווה מכשול לשלום וחמור מכך, אף עשויה להוביל למדינה דו-לאומית בה תאבד למדינה הזהות היהודית אותה הוקיר בכל מעודו. השואה הייתה ללא כל ספק הגורם המכריע בעיצוב השקפתו. בעטיה, נטר בן-גל טינה לגרמניה ולנצרות, והשפעתה עליו הורגשה לא רק בכתביו אלא גם בחיי היום יום. לדוגמה, בן-גל מעולם לא ביקר בגרמניה ואף התנגד לקבלת מתנדבים גרמניים לעבודה בקיבוץ ברעם, זאת עקב תפיסתו שהם אינם אשמים בשואה אך נושאים באחריות לה כבני האומה הגרמנית.
ספריו
הערה: הספר יצא בתרגום לספרדית, בבואנוס איירס בשנת 1996
משפחתו
בשנת 1964, במהלך שליחותו בברזיל, נשא בן-גל לאשה את ליאורה לוקיץ אותה הכיר בריו דה ז'ניירו כשהיה שליח השומר הצעיר בברזיל. לזוג נולדו שני בנים, עירד בן-גל (עמנואל- על שם אבי סבו) יליד שנת 1965,כיום פרופסור במחלקה להנדסה תעשייה בפקולטה להנדסה באוניברסיטת תל אביב העוסק בתחומי אנליטיקה ולמידת מכונה, ואחיו ינאי בן-גל (יליד שנת 1968) כיום ד"ר ומנהל המחלקה לניתוחי לב - חזה מרכז הרפואי ע"ש איכילוב בתל אביב ומומחה לניתוחי לב בגישה זעיר פולשנית והיברידית. בשנת 1983, שנים לאחר גרושיו מאשתו הראשונה, התחתן בן-גל בשנית עם מיכל רייביץ, חברת קיבוץ ברעם, עמה חי עד לפטירתו בקיבוץ ברעם. במותו הניח אחריו שישה נכדים: עילי, אמרי ונגה (מבנו עירד), יוחאי, נטע ונילי (מבנו ינאי).
לקריאה נוספת
https://web.archive.org/web/20140805090446/http://www.bmj.org.il/userfiles/zehut/hadash/pom.pdf
קישורים חיצוניים
רשימה של יבל ברקאי שכותרתה "נפטר ההיסטוריון אלי בן-גל" שהתפרסמה ב"הזמן הירוק" ביטאון הקיבוצים מס' 1474, עמוד 6, 19.3.2015
רופוס קינג
רופוס קינג (באנגלית: Rufus King; 24 במרץ 1755 – 29 באפריל 1827) היה עורך דין, פוליטיקאי ודיפלומט אמריקאי. הוא היה הנציג של מסצ'וסטס לקונגרס הקונטיננטלי. הוא השתתף גם בוועידת החוקה והיה מהחותמים על החוקה של ארצות הברית. הוא כיהן כסנאטור מטעם מדינת ניו יורק, והיה השגריר בבריטניה בממשלו של ג'ון קווינסי אדמס. כמו כן, היה מועמד מטעם המפלגה הפדרליסטית לסגנות הנשיאות (1804 ו-1808) ומאוחר יותר לנשיאות (1816).
שנות נעוריו
הוא נולד ב-24 במרץ 1755, בסקארברו, מיין, שאז הייתה חלק ממסצ'וסטס. הוא היה בנם של איזבלה בראגדון וריצ'רד קינג, חקלאי עשיר שהתיישב קרוב לפורטלנד, והרוויח הון עד 1755. בעקבות קנאת שכניו, התחילו להתגלות בעיות כספיות, וכשחוק הבולים של 1765 עבר, אספסוף תקף את ביתו והשמיד את רוב הרהיטים שלו. אף אדם לא נענש על כך, וכעבור שנה האספסוף שרף את החווה שלו. ג'ון אדמס הזכיר את הנושא בדיונים בוועידת החוקה. ריצ'רד קינג תמך בבריטניה, אולם בניו תמכו באמריקנים.
חינוך, קריירה והתחלת הדרך בפוליטיקה
קינג למד באקדמיית המושל במיין, ולאחר מכן באוניברסיטת הרווארד, שאותה סיים ב-1777. הוא החל ללמוד משפטים, אולם הפסיק את לימודיו ב-1778 כשהתנדב למיליציה במהלך מלחמת העצמאות של ארצות הברית. הוא מונה לדרגת רב-סרן, ועזר לגנרל סאליבן.
לאחר הקרב, חזר קינג ללימודיו. הוא הוסמך לעריכת דין ב-1780 והתחיל לעסוק בכך. הוא נבחר לאספה של מסצ'וסטס ב-1783, וחזר לשם בכל שנה עד 1785. מסצ'וסטס שלחה אותו אל קונגרס הקונפדרציה בין 1784 ל-1787. הוא היה בין הצירים הצעירים ביותר באספה.
פוליטיקה (ועידת החוקה)
ב-1787, קינג נשלח לוועידת החוקה בפילדלפיה. למרות גילו הצעיר, הוא היה נואם מבריק והשפיע עליה רבות. יחד עם ג'יימס מדיסון, הוביל קו לאומי תקיף ונכח בכל ישיבה. הוא עצמו הגיע לוועידה ללא רצון לשנות את תקנון הקונפדרציה, אולם במהלך הוועידה השתנו עמדותיו. הוא עבד עם ויליאם סמואל ג'ונסון, ג'יימס מדיסון ואלכסנדר המילטון כדי להכין את הטיוטה הסופית של חוקת ארצות הברית. החוקה נחתמה ב-17 בספטמבר, והמדינות נאלצו לאשרר אותה. לאחר החתימה על החוקה, קינג חזר הביתה, ניסה לשכנע את מדינתו לאשרר אותה, והתכונן להיבחר לסנאט. 187 נציגים אשררו את החוקה, לעומת 168 שהתנגדו. לאחר שהחוקה אושררה, הפכה מסצ'וסטס למדינה השישית שאשררה אותה.
פוליטיקה (אחרי ועידת החוקה)
לאחר ניסיונו בוועידת החוקה, קינג החליט לנטוש את לימודי המשפטים שלו לטובת מעבר לניו יורק, בשכנועו של המילטון. הוא נבחר לאספה של ניו יורק ב-1789. ב-1795, תמך בהמילטון בנוגע להסכם ג'יי עם בריטניה, ופרסם מאמרים בשם בדוי בזכות ההסכם. הוא נבחר מחדש לסנאט ב-1795, אולם התפטר ב-23 במאי 1796, כדי להתמנות לשגריר בבריטניה בממשלו של ג'ורג' וושינגטון.
קינג חזר לפוליטיקה, בהתחלה ללא הצלחה, אולם אחר כך חזר לסנאט. באפריל 1804, ניסה להיבחר לסנאט אולם לא הצליח. מאוחר יותר, וב-1808, קינג וחברו, צ'ארלס קוטוורת' פינקני, היו מועמדים פדרליסטיים לסגנות הנשיאות ולנשיאות, בהתאמה, אולם נוצחו בקלות. ב-1812) ניסה קינג, במהלך הוועידה המפלגתית הפדרליסטית, לבחור במועמד נשיאותי באותה השנה, אולם הניסיון נכשל. רבים רצו שקינג יהיה המועמד, והוא זכה ל-2% מהקולות. לאחר מכן נבחר שוב לסנאט ב-1813. באפריל 1816 ניסה להיבחר למושל ניו יורק והפסיד לדניאל תומפקינס. בסתיו של אותה השנה, נבחר להיות המועמד הנשיאותי מטעם המפלגה הפדרליסטית, אולם הפסיד שוב, הפעם לג'יימס מונרו, שסגנו היה תומפקינס. קינג היה המועמד הפדרליסטי האחרון לפני קריסת המפלגה. כשניסה להיבחר שוב לסנאט ב-1819, הוא היה המועמד הפדרליסטי על אף שהמפלגה כבר התפרקה והיה לה רק מיעוט קטן במועצה המחוקקת. אולם בגלל הפיצול בקרב הדמוקרטים-רפובליקנים, לא נבחר יורש לתפקיד, והמשרה נשארה פנויה עד ינואר 1820. כיוון שהדמוקרטים-רפובליקנים ניסו למשוך את הפדרליסטים לשעבר לתמוך בהם בבחירות לתפקיד מושל ניו יורק באפריל 1820, שני הפלגים של הדמוקרטים-רפובליקנים תמכו בקינג, שכיהן שוב בסנאט עד 4 במרץ 1825. במהלך כהונתו בסנאט, המשיך להתנגד בעבדות, וטען שהיא מנוגדת לחוקה ולהכרזת העצמאות. הוא נאם נגד צירופה של מיזורי כמדינת עבדות ב-1820.
לאחר שתקופת כהונתו השנייה בסנאט הסתיימה, קינג מונה להיות השגריר בבריטניה שוב, הפעם תחת הנשיא ג'ון קווינסי אדמס אולם נאלץ לפרוש כעבור כמה חודשים בגלל מצב בריאותי רעוע. לאחר מכן פרש מחיים ציבוריים.
דיפלומט
קינג היה שגריר בחצר המלוכה הבריטית בין 1796 ל-1803, ושוב בין 1825 ל-1826. למרות שהיה פדרליסט מובהק, תומאס ג'פרסון שמר עליו בתפקידו עד שקינג ביקש שחרור. בתקופתו, קינג הצליח להשיג הסכם יחסים ידידותיים עם בריטניה (עד ההחמרה ביחסים ב-1805). בנוסף, הוא הצליח להגיע לפשרה והעביר את הסכם ג'יי בין שתי המדינות. קינג התנגד להגירה האירית לארצות הברית עקב המרד האירי של 1798. ב-13 בספטמבר 1798, במכתב לדוכס מפורטלנד, טען קינג שהאירים עלולים להיות הרסניים במסגרת הדמוקרטיה האמריקנית. בנוסף, הוא היה בקשר הדוק עם פרנסיסקו מירנדה, המהפכן הדרום אמריקאי, ואיפשר לו להיכנס לארצות הברית ולגייס תמיכה בניסיונו לחולל הפיכה בוונצואלה.
התנגדות לעבדות
קינג התנגד לעבדות ולסחר העבדים באופן תקיף מבחינה מוסרית. הוא הצליח להעביר החלטה בקונגרס שמנעה את הרחבת העבדות לצפון מערב המדינה. בנוסף, הוא היה מוכן לסבול את קיומה של העבדות עד שיהיה אפשר לשחרר את העבדים, ולא לחץ על העניין. בוועידה החוקתית, הוא טען שהתנגדותו לעבדות נובעת מהיתרון הפוליטי והכלכלי שנתנה לדרום, אולם הוא היה מוכן להתפשר על כך מסיבות פוליטיות.
ב-1817, הוא תמך בהעברת חוק בסנאט שיבטל את סחר העבדים הפנימי, וב-1819, התנגד להנהגת העבדות במיזורי. ב-1819, טיעוניו היו פוליטיים, כלכליים והומניטריים. הרחבת העבדות, לטענתו, תשפיע על עקרונות החופש והחירות. לאחר פשרת מיזורי המשיך לתמוך בשחרור הדרגתי של העבדים.
ספרייה
בעת מותו ב-1827, קינג החזיק ב-2,200 ספרים שונים. בנו ירש את הספרייה ושמר עליה עד מותו ב-1867. הספרים הלכו לנכדו של קינג, ונשארו בפנסילבניה עד שנתרמו למחלקת ההיסטוריה של ניו יורק ב-1906.
קינג מת ב-29 באפריל 1827, ונקבר בביתו בג'מייקה.
דף (זיכרון מחשב)
דף או דף וירטואלי הוא גוש רציף באורך קבוע של זיכרון וירטואלי, המתואר על ידי ערך בודד בטבלת הדפים. זוהי יחידת הנתונים הקטנה ביותר לניהול זיכרון במערכת הפעלה מבוססת זיכרון וירטואלי. באופן דומה, מסגרת דף היא הגוש הרציף הקטן ביותר באורך קבוע של זיכרון פיזי שאליו ממופים דפי זיכרון על ידי מערכת ההפעלה.
העברה של דפים בין זיכרון ראשי לזיכרון משני, כגון דיסק קשיח, מכונה דפדוף או החלפה.
הסבר
זיכרון המחשב מחולק לדפים כדי שיהיה ניתן למצוא מידע בצורה מהירה יותר.
המושג נטבע כאנלוגיה לדפים בספר מודפס. לדוגמה: אם קורא היה רוצה, למשל, למצוא את המילה ה-5,000 בספר, הוא יכול היה לספור מהמילה הראשונה. אך לרוב, פעולה זו לא יעילה. דרך יעילה יותר היא להשתמש בתוכן עניינים שנקרא טבלת דפים. מתוך טבלה זו ניתן להסיק בקלות רבה יותר באיזה דף מופיעה המילה ה-5,000, וכמה מילים לספור בדף זה. רישום זה של המילים בכל דף של הספר מקביל לטבלת דפים (או תוכן עניינים) של מערכת קבצים ממוחשבת.
גליאנו (פירושונים)
{{פירושונים|
ראו גם
}}
קווארה (שפה)
קְװָּארַה (בכתב געז: ቋራ "קְוַּרַה"; גם ቋርኛ "קְוַּרְנְיַה" קְװַּארְנְיָה, ובעבר נקראה גם "פַלָאשָה" או הוַּארָאסַה), היא ניב כמעט-נכחד של שפת קימנת, בענף אגאו של משפחת השפות הכושיות. קווארה והניב השני של קימנת, כיילה, דוברו בפי חלק מיהודי אתיופיה, ביתא ישראל. קווארה דוברה בעבר בנפת קווארה, ולאחר עליית יהודי אתיופיה לישראל השפה על סף הכחדה בישראל.
מספר כתבי יד מוקדמים פלאשיים נכתבו בכתב געז. ב החלה השפה לקבל תיעוד בידי מספר בלשנים וטָיָילים, הראשון בהם פְֿלָאד ב-1866.
השפה דעכה בתחילת המאה ה-20, כאשר דובריה נטשו אותה בהדרגה לטובת אמהרית לצורכי מחייתם. במהלך "מבצע שלמה" הועלו רוב דוברי קווארה הנותרים לישראל, שם היא ממשיכה לדעוך כאשר דובריה עוברים לעברית.
יגאל בן-שלום (קצין משטרה)
יגאל בן שלום (נולד ב-1964) הוא קצין משטרה ישראלי בדרגת ניצב, מכהן כראש אגף החקירות והמודיעין. קודם לכן שירת כראש להב 433.
ביוגרפיה
בן שלום שירת כקצין בחטיבת גולני לאחר מכן הקים ופיקד על יחידת שמשון בראשית דרכה. באוקטובר 1988 התגייס למשטרת ישראל, שירת כחוקר וראש מפלג תשאול ביחידה המרכזית של מחוז תל אביב, שימש ראש מפלג תשאול ביחידה המרכזית של מחוז דרום וראש מפלג החקירות ביחידה המרכזית של מחוז מרכז. ב-2009 הועלה לדרגת ניצב משנה ומונה לראש זרוע תשתיות ביחידה הארצית למאבק בפשיעה הכלכלית.
בתקופתו כראש מחלק בימ"ר תל אביב, לכד את בני סלע המכונה "האנס הסדרתי". בתקופתו כראש המפלג במחוז מרכז עמד בראש צוות חקירת פרשת רצח רוז פיזם.
ב-2010 מונה לראש היחידה המרכזית של מחוז מרכז. ב-2014 יצא ללימודים במכללה לביטחון לאומי וב-2016 קודם לדרגת תת ניצב ומונה לראש היחידה הארצית לחקירת פשיעה בינלאומית וחמורה וסגן ראש להב 433. ב-2018 הועלה לדרגת ניצב ומונה למפקד להב 433. באפריל 2020 מונה לראש אגף החקירות והמודיעין.
חיים אישיים והשכלה
בן שלום הוא בעל תואר ראשון במזרחנות, תואר שני במזרחנות ומדעי המדינה ובוגר המכללה לביטחון לאומי. הוא נשוי ואב לשניים.
אנונימוס (הונגריה)
אנונימוס או נוטריון המלך בֵּלה (בלטינית: Anonymus Bele regis notarius – הנוטריון האלמוני של המלך בלה, בתרגום להונגרית: Béla király [Névtelen] Jegyzője, חי ככל הנראה בין סוף המאה ה-12 לתחילת המאה ה-13) היה נוטריון וכרוניקן של מלך הונגריה, ייתכן בלה השלישי. מעט ידוע עליו, כנראה שמו האמיתי בלטינית התחיל באות P, כשהוא קרא לעצמו "P הקרוי מגיסטר" "P. dictus magister".
אנונימוס נודע בכרוניקה שלו "גסטה הונגרורום" (Gesta Hungarorum), כלומר "מעשי ההונגרים", שנכתבה בשפה הלטינית כנראה בסביבות שנת 1200. הספר מביא את הסיפור המפורט ביותר של תהליך פלישתם של ההונגרים לאגן הקרפטים, אירועים הנקראים בפי ההונגרים - honfoglalás ("כיבוש המולדת"). לרוב מאמציו להסביר את השמות הגאוגרפיים ההונגרים השונים לא נמצא בסיס באטימולוגיה המודרנית. אנונימוס ערך גם קומפילציה על טרויה.
זהותו
זהותו של מחבר ה"גסטה הונגרורום" היא מאז ומתמיד נושא לוטה בערפל. במשפט הפתיחה של הכרוניקה הוא קורא לעצמו "פ. הקרוי מגיסטר." - "P dictus magister", מילים שפירושם עמום. אפשר להבין כי מדובר באדם ששמו מתחיל ב-P (פּ) או כי מדובר במילת הקיצור הלטינית P עבור הביטוי praedictus, כלומר "המוזכר קודם" המתייחס אולי לשם המופיע בדף הכותרת של הכרוניקה שנעלם בימינו. מרבית החוקרים מקבלים את ההסבר הראשון, ומתרגמים את הטקסט כ-"P הקרוי מגיסטר, ושהיה פעם נוטריון של בלה המהולל ביותר, מלך הונגריה, יהיה זכרו ברוך". הועלתה השערה, לא מוכחת, שמדובר בפטר, בישוף העיר גיור (גייר). השערות אחרות, גם כן בלתי מוכחות, ביקשו לקשר את דמותו לפאל פטר, בישוף טרנסילבניה, ולמגיסטר פּואוס (Pous), נוטריון בחצרו של בלה הרביעי.
סוגיות שנויות במחלוקת
היסטוריון הונגרי נוסף שפעל במאה ה-19, מיקשה הל, העריך שחשיבותה של כרוניקת אנונימוס לא תסולא בפז.
כרוניקה של אנונימוס והרומנים
גם כן לפי אנונימוס, בטרנסילבניה היו קיימות באותה תקופה ישויות מדיניות של ה"בלאזים" והסלאבים בראשותם של ג'לו (פרקים 24–27), ששלט על "בלאכים וסלאבים", של גלאד ובהתאמה, של מנומורוט, והן התנגדו לפלישת השבטים ההונגרים. ג'לו שלט בדוכסות או וויבודות באזור שבין הקרפטים, מנומורוט בחבל קרישאנה, וגלאד בחבל באנאט.
כרוניקה של אנונימוס והאוקראינים
בכותבו על הפלישה ההונגרית באזור הדנובה האמצעית, ציין אנונימוס כי בדרך כבשו ההונגרים את קייב, את גליציה ואת וולודימיר. היסטוריונים אוקראינים סבורים שמדובר גם במקרה זה, באקסטרפולציה של אירועים שהתרחשו במאה ה-12 ויוחסו לתקופה מוקדמת יותר - המאה ה-9, ושהיא נועדה לשרת שאיפות של המלכים ההונגרים מבית ארפאד לספח את גליציה. הכרוניקה של אנונימוס היא הכרוניקה היחידה המזכירה א הנסיך לבורץ הנערץ לימים על ידי משוררים וסופרים הרוסינים.
הנצחה
לזכר אנונימוס הוצבו פסלים שלו בפארק העירוני של בודפשט - וארושליגט - שהמפורסם שבהם הוא פסלו של הפסל ההונגרי-יהודי מיקלוש סיגטי, וכן בפארק המורשת ההונגרית בכפר אופוסטאסר (Ópusztaszer) במחוז צ'ונגראד, 20 ק"מ צפונית מהעיר סגד. הכרוניקן הוצג בישיבה וחובש ברדס, ואלמוניותו מודגשת על ידי כך שקרני השמש אינם מגיעות בשום רגע להאיר את פניו.
קישורים חיצוניים
from Béla Köpeczi (g-al ed) Lajos Makkai, András Mócsy - History of Transylvania, Institute of History of the Hungarian Academy of Sciences - in English - Columbia University Press, New York 2001 East European Monographs, NO. DLXXXI
קוטי קלארק
קוטי קלארק הוא כדורסלן אמריקאי, המשחק בבני הרצליה מליגת ווינר סל ומהליגה הבלקנית.
קריירה
לאחר שלא נבחר בדראפט 2014 חתם קלארק בהפועל גליל עליון שם העמיד ממוצעים של: 19.0 נקודות, 9.4 ריבאונדים, 3.6 אסיסטים ו-1.5 חטיפות, קלארק הוביל את גליל עליון לחצי גמר הלאומית.
ב-25 בספטמבר 2015 חתם קלארק בבוסטון סלטיקס אך עזב את הקבוצה לטובת קבוצת ליגת הפיתוח מיין רד קלאוס (קבוצת הבת של בוסטון סלטיקס). ב-12 בנובמבר 2015 ערך את הופעת הבכורה שלו, במשחק קלע חמש נקודות בהפסד קבוצתו: 105-103 לוסטצ'סטר ניקס (קבוצת הבת של ניו יורק ניקס).
ב-7 במרץ 2016 חתם קלארק על חוזה עם בוסטון סלטיקס למשך 10 ימים. קלארק ערך את הופעת הבכורה שלו ב-15 במרץ, באותו משחק הוא קלע 3 נקודות וקטף ריבאונד בשלוש דקות באותו משחק הפסידו הסלטיקס 98–103 לאינדיאנה פייסרס.
ב-30 באפריל 2016 חתם קלארק בקפיטנס דה ארסיבו מפוארטו ריקו, ב-2 במאי ערך את הופעת הבכורה שלו בניצחון קבוצתו 102–65 על אינדיוס דה מייגואז קלארק באותו משחק תרם 14 נקודות.
ב-23 ביולי 2016 חתם קלארק באוניקס קאזאן מליגת ה-VTB והיורוקאפ. בסוף אותה עונה קלארק חזר לקדנציה שנייה בקפיטנס דה ארסיבו.
ב-20 ביוני 2017 חתם באוטודור סראטוב הרוסית מה-VTB עד לסיום העונה.
ב-30 במאי 2018 חתם קלארק בבודוצ'נוסט פודגוריצה מליגת העל המונטנגרית, הליגה האדריאטית והיורוליג.
ב-9 בספטמבר 2019 חתם קלארק באסטנה מליגת העל הקזחית וה-VTB.
ב-23 ביולי 2020 חתם קלארק בבני הרצליה מליגת ווינר שם ממעמיד ממוצעים של: 20.1 נקודות, 7.8 ריבאונדים ו-5.5 אסיסטים בממוצע למשחק. במחזור ה-24 קלארק שבר שיא קריירה של 37 נקודות בניצחון קבוצתו 80–104 על עירוני נהריה.
1798 בארצות הברית
1798 בארצות הברית הייתה השנה בה חגגה ארצות הברית 22 שנה מיום היווסדה.
טנזור אנטי-סימטרי
במתמטיקה, טנזור אנטי-סימטרי הוא טנזור שעבורו החלפת זוג אינדקסים מחליפה את הסימן; לכן מתקיים לכל תמורה \ \sigma. מטריצה אנטי-סימטרית היא טנזור אנטי-סימטרי דו-ממדי.
לדוגמה, טנזור לוי-צ'יויטה וטנזור השדה האלקטרומגנטי הם טנזורים אנטי-סימטריים.
יחס אנטי-סימטרי
במתמטיקה, יחס אנטי-סימטרי (קרוי גם יחס אנטי-סימטרי חלש או יחס אנטי-סימטרי במובן הרחב) הוא יחס בינארי R, שעבורו אם \ xRy ו- \ yRx אז \ x=y. כל יחס סדר חלקי (חלש או חזק) הוא אנטי-סימטרי.
יחס א-סימטרי (או יחס אנטי-סימטרי חזק) הוא יחס שעבורו לא ייתכן ש-\ xRy ו־yRx. בפרט, לא ייתכן ש-xRx. יחס א-סימטרי הוא אנטי-סימטרי ואי-רפלקסיבי.
כל יחס סדר חזק הוא א-סימטרי. יחס הזהות הוא אנטי-סימטרי, אבל אינו א-סימטרי.
קרב הפירמידות
קרב הפירמידות (בצרפתית: Bataille des Pyramides) היה קרב שהתנהל ב-21 ביולי 1798 במסגרת המערכה הצרפתית בסוריה ובמצרים. צבא המהפכה הצרפתי תחת פיקודו של נפוליאון בונפרטה זכה בניצחון מוחץ כנגד הכוחות של השליטים הממלוכים המקומיים וחיסל כמעט את כל הצבא המצרי.
ניצחונם של הצרפתים חתם סופית את הניצחון הצרפתי במצרים כאשר מוראד ביי חילץ את שרידי צבאו, שנמלט באי סדר למצרים העליונה. האבדות הצרפתיות בקרב הסתכמו ב-29 הרוגים וב-260 פצועים, בהשוואה לאבדות המצרים שהגיעו לאלפים. לאחר הקרב נכנס נפוליאון לקהיר והקים בה ממשל מקומי חדש תחת פיקוחו.
כאחת ההיתקלויות הקלאסיות בין מזרח למערב, הבליט קרב הפירמידות את חולשתה של האימפריה העות'מאנית לנוכח השינוי שחל באירופה בעקבות המהפכה הצרפתית. נפוליאון קרא לקרב על שם הפירמידות במצרים בשל העובדה שהן נראו על קו האופק הרחוק בעת הקרב.
רקע
ביולי 1798 צעד נפוליאון מאלכסנדריה לקהיר לאחר שכבש את זו הראשונה. הוא נתקל בכוחות הממלוכים השליטים במרחק של 15 ק"מ מהפירמידות ובמרחק של 6 ק"מ בלבד מקהיר. הכוחות הממלוכים היו בפיקודם של שני הגאורגים הממלוכים, מוראד ביי ואיברהים ביי ולרשותם עמד כוח פרשים רב עוצמה. קרב זה נודע בשם קרב שוברה חיט.
נפוליאון הסיק את המסקנה שהכוחות המצריים היחידים שהיו בעלי ערך כלשהו היו הפרשים. הוא האיץ בכוחותיו, באומרו: "קדימה! זכרו שממרומי המבנים האלה משקיפים עליכם ארבעת אלפים שנה".
הקרב
נפוליאון הורה לכוחותיו להתקדם מול צבאו של מוראד ביי כשכל אחת מחמש הדיוויזיות של צבאו מאורגנת בצורת ריבוע חלול כשהפרשים, התגבורות והאספקה במרכז והארטילריה בפינות.
הדיוויזיות הצרפתיות התקדמו דרומה במדורג, כשהאגף הימני מוביל והאגף השמאלי מוגן על ידי הנילוס. נפוליאון מיקם מימין לשמאל את הדיוויזיות של לואי דיסה, ז'אן רנייה, שארל דוגה, ויאל ולואי אנדרה בון. בנוסף, שלח דיסה כוח קטן שיכבוש את הכפר הסמוך ממערב, ביקטיל.
מוראד ביי ציווה על האגף הימני שלו לעגון על גדת הנילוס בכפר אימבבה (إمبابة), שהיה מבוצר והוחזק על ידי כוח רגלים וחומש בכמה תותחים עתיקים. הפרשים שלו התפרסו על האגף שלכיוון המדבר. איברהים ביי, יחד עם הצבא שבראשותו, השקיף חסר אונים על הנעשה מהגדה המזרחית של הנילוס, כשאין בידו להושיע. צ'נדלר טוען שצבאו החזק של נפוליאון שמנה 25,000 איש, היה ביתרון מספרי על פני 6,000 הפרשים ו-15,000 חיילי הרגלים של הממלוכים.
בערך בשעה 15:30 הסתערו הפרשים הממלוכים על הצרפתים ללא התראה מוקדמת. הריבועים הדיוויזיונים של דיסה, רנייה ודוגה החזיקו מעמד והניסו את הפרשים בירי רובי מוסקט ועם אש ארטילריה. בהיעדר יכולת מצידם לעשות רושם על העוצבות הצרפתיות, כמה מהממלוכים המתוסכלים רכבו כדי לתקוף את הכוחות המנותקים של דיסה, אך גם פה הם נחלו כישלון.
בינתיים, קרוב יותר לנהר, התפרסה הדיוויזיה של בון בטורי תקיפה והסתערה על אימבבה. עם כניסתם לכפר, הניסו הצרפתים את חיל המצב. כשהם לכודים כנגד הנהר, רבים מהפרשים הממלוכים וחיילי הרגלים ניסו לשחות אל מקום מבטחים ומאות מהם טבעו.
נפוליאון דיווח על 29 הרוגים ועל 260 פצועים מקרב חייליו. אבדותיו של מוראד ביי היו כבדות הרבה יותר, ככל הנראה כ-3,000 איש מחיל הפרשים הממלוכי שלא היה להם תחליף ומספרים בלתי ידועים של חיילי רגלים. מוראד ביי עצמו נמלט למצרים העליונה, שם הוא המשיך לנהל מערכת גרילה עד שהוא הובס על ידי דיסה בסוף שנת 1799.
לאחר הקרב
מאתר הקרב, שנבלע כיום בחלק המערבי של קהיר, לא נותר דבר.
תומאס איאן ניקולס
תומאס איאן ניקולס (באנגלית: Thomas Ian Nicholas; נולד ב-10 ביולי 1980) הוא שחקן ומוזיקאי אמריקאי. ידוע בעיקר בזכות תפקידו בתור קווין בסדרת סרטי אמריקן פאי.
ביוגרפיה
ניקולס נולד בלאס וגאס, נבדה. התחיל את קריירת המשחק שלו בגיל 12 בפנטזיה "על כנפי החלום". התפרסם לראשונה בקומדיית הבייסבול "טירון השנה" בתור הילד הנרי רוואנגרטנר שחולם להיות שחקן בייסבול מקצועני ובעיבוד הקולנועי של וולט דיסני לרומן "ינקי מקונטיקט בחצר המלך ארתור". ב-2002 שיחק בסרט השישי בסדרת סרטי "ליל המסכות" בתפקיד הסטודנט ביל וודלייק. ב-2003 גילם את פרנק סינטרה הבן בנו של הזמר והשחקן האגדי פרנק סינטרה בהפקה "לגנוב את סינטרה". ב-2010 הופיע בדרמה הקומית "נותנים ת'לב".
ניקולס הוא מוזיקאי ומנגן בגיטרה, הוציא עם להקתו לשעבר T.I.N. men"" את האלבום "Something More". בשנת 2008 הוציא לאור ניקולס את אלבום הסולו הראשון שלו "Without Warning", האלבום זכה להצלחה ובעקבות ביקוש מעריצים הוציא לאלבום גם גרסה אקוסטית. ב-2010 הוציא את אלבומו השני "Heroes Are Human".
ב-2007 ניקולס התחתן עם המוזיקאית קולט מרינו הידועה בשם "די ג'יי קולט".
אמריקן פאי
ב-1999 הופיע ניקולס בתפקיד המזוהה איתו ביותר בקומדיית הנעורים "אמריקן פאי" בתור קווין מאיירס, חברו הטוב ביותר של גיבור "סדרת סרטי אמריקן פאי" ג'ים לבנשטיין (ג'ייסון ביגס). בעלילת הסרט הראשון קווין מוטרד מכך שהוא אינו מצליח לקיים יחסי מין בפעם הראשונה עם חברתו ויקטוריה (טארה ריד) וכורת ברית עם חבריו ג'ים, פינץ' (אדי קיי תומאס) ואוז (כריס קליין) כי יאבדו את בתוליהם עד נשף סיום התיכון. בסרט השני לאחר שסיים את השנה הראשונה שלו בקולג', נוסע קווין בעצת אחיו טום (קייסי אפלק) לחופשת קיץ מטורפת עם חבריו ג'ים, פינץ', אוז וסטיפלר (שון ויליאם סקוט) בבית חוף. בסרט השלישי בסדרה, "אמריקן פאי: החתונה", מתאחד קווין עם פינץ' וסטיפלר כדי לחגוג עם ג'ים את נישואיו לחברתו משני הסרטים הקודמים מישל (אליסון הניגן). ניקולס שב לתפקיד קווין גם בסרט הרביעי בסדרה, "אמריקן פאי: האיחוד", כאשר הפעם נפגשת החבורה מהתיכון לפגישת מחזור וכל אחד מהגיבורים, כעת בני 30, מתמודד עם השינויים בחייו.
יחסי הוותיקן–ערב הסעודית
יחסים בין הממלכה הערבית הסעודית לבין הוותיקן אינם קיימים באופן רשמי, עם זאת, נערכו מפעם לפעם פגישות בין מנהיגים סעודים לבין מנהיגים מצמרת הכנסייה הקתולית על מנת לדון בנושאי דת ולארגן דיאלוגים ביו דתות.
בחודש נובמבר 2007 ביקר עבדאללה, מלך ערב הסעודית בוותיקן ושם קץ ל-1,400 שנות עוינות בין מנהיגים מוסלמים סונים מתונים לבין מנהיגים נוצרים קתולים.
במאה ה-7 לספירה הוצע רעיון של בניית כנסייה בערב הסעודית אך האימפריה המוסלמית דחתה אותו על הסף.
חוות האלפקות
חוות האלפקות היא חווה השוכנת כשלושה ק"מ ממערב למועצה המקומית מצפה רמון, ועוסקת בגידול למות ואלפקות, בעיקר למטרות נופש ותיירות, וכן לשם הפקת צמר.
יחסי הוותיקן–ערב הסעודית
ישנו מספר רב של עובדים זרים בערב הסעודית המזדהים כנוצרים וצריכים לנסוע שעות רבות ביום לאיחוד האמירויות הערביות או לירדן כדי למצוא כנסייה המסונפת לכנסייה הקתולית. העובדים צריכים לנסוע רחוק כל כך עקב חוק בערב הסעודית שקובע שאסור פולחן לדתות אחרות מלבד האסלאם על אדמה סעודית. הדיונים על הנושא שנערכו עד כה התמקדו בטיפול הוגן לעובדים אלה. האפיפיור בנדיקטוס השישה עשר הביע תקווה בינואר 2011 שהעובדים ימצאו מקום להתפלל בו בתוך ערב הסעודית והנצרות הקתולית תיכנס לערב הסעודית.
חוות האלפקות
החווה
החווה שוכנת בגובה של 900 מטרים מעל פני הים ושורר בה אקלים מדברי. לצד הלמות והאלפקות מגדלת החווה סוסים, גמלים, חמורים ועזים. צמר האלפקות הסמיך נגזז בכל שנה עם בוא האביב, ובמפעל הצמר בחווה הוא מעובד ומוצע למכירה.
בנוסף מציעה החווה פעילויות שונות ובהן רכיבה על למות וסוסים בתחום החווה ומחוצה לה, טיולי יום, חדרי אירוח, פעילות יוצרת לילדים והאכלת בעלי החיים וכן סדנאות פיתוח כישורים חברתיים.
Prism
Prism (מעוצב כ-PRISM, ובעברית: פּרִיזמָה) הוא האלבום האולפן הרביעי של הזמרת-יוצרת האמריקאי קייטי פרי. האלבום יצא לאור ב-18 באוקטובר 2013, על ידי חברת התקליטים קפיטול רקורדס. מתוך האלבום יצאו חמישה סינגלים.
סיבוב הופעות
ב-7 במאי 2014, החל סיבוב ההופעות הנקרא; "Prismatic World Tour", שעבר באמריקה הצפונית, אירופה ואוסטרליה, והסתיים ב -18 באוקטובר 2015.
בעיית שנת 1900
בעיית שנת 1900 (באנגלית: Year 1900 problem) נוגעת לפרשנות שגויה של שנים שנרשמות בשתי הספרות האחרונות בלבד, והאם הן התרחשו לפני שנת 1900 או אחריה. בניגוד לבאג 2000, היא אינה קשורה לתוכנות מחשב בלבד, מכיוון שהבעיה הייתה קיימת לפני שהמחשבים האלקטרוניים התקיימו, וגם צצה במערכות ידניות.
הנושא הנפוץ ביותר שהועלה על ידי שנת 1900 נוגע לגיליהם של אנשים. לעיתים קרובות, שנת הלידה של האדם נרשמה בשתי ספרות בלבד, מתוך הנחה שלא חשוב בדיוק בן כמה אדם, או שאיש אינו חי יותר ממאה שנים. במספר מדינות, במיוחד באירופה, הוצג מספר זיהוי לאומי (לעיתים קרובות בשנות ה-50), כולל מידע דו ספרתי על שנת הלידה.
תופעת הלוואי הלא רצויה הגדולה ביותר מכך היא שלפעמים חושבים שאנשים בני 100 ומעלה הם ילדים צעירים או במקרים מסוימים, שחושבים שילדים צעירים הם מבוגרים.
בעת הטיפול בבאג 2000 ננקטו לפעמים אמצעים להימנע או לתקן זאת: שינוי מספר הזיהוי הלאומי, למשל. לדוגמה, השנה נרשמת רק עם שתי ספרות במספר אזרחי ייחודי בולגרי; עם זאת, פתרון לבעיה זאת היה מוכן כבר עם הקמת המערכת בשנת 1975: נוסף 20 למספר החודש עבור אדם שנולד לפני 1900 ו-40 עבור ילידי שנת 2000 או אחריו.
מיקרוסופט אקסל
מיקרוסופט אקסל (המשתמש במערכת התאריכים המוגדרת כברירת מחדל של 1900) אינו יכול להציג תאריכים לפני שנת 1900, אם כי הדבר אינו נובע מכך שמספר שלם דו ספרתי משמש לייצוג השנה: אקסל משתמש במספר נקודה צפה כדי לאחסן תאריכים ושעות. המספר 1.0 מייצג את 1 בינואר 1900 במערכת התאריכים 1900 או את 1 בינואר 1904 במערכת התאריכים 1904 והיה ברירת המחדל עבור מקינטוש לפני אקסל 2016. מספרים קטנים יותר מכך מוצגים כשגיאת.
לצורך תאימות עם לוטוס 1-2-3, מערכת התאריכים של 1900 מקבלת באופן שגוי את התאריך 29 בפברואר 1900, אולם 1900 לא הייתה שנה מעוברת.
באג 4000
בעוד שרוב התוכנות, כולל אקסל ו-R, מזהות את 4000 ו-8000 כשנות מעוברות (מכיוון שהן ניתנות לחלוקה ב-400), SAS אינה (אין בתוכנה "כלל 4000 שנה"). כך שהמרות תאריכים בין SAS לתוכנות אחרות יוצאות מהסנכרון לאחר 28 בפברואר 4000, מבלי להתחשב בפער זה.
עונת 2017/2018 בליגת העל הרוסית בכדורגל
עונת 2017/2018 בליגת העל הרוסית היא העונה ה-26 של ליגת העל הרוסית בכדורגל מאז הקמתה ב-1992 והיא ליגת הכדורגל המקצועני הבכירה ביותר ברוסיה בעונת 2017/2018.
העונה החלה ב-15 ביולי 2017 ותסתיים ב-13 במאי 2018, זאת כדי לאפשר לשחקני נבחרת רוסיה בכדורגל ושאר שחקני נבחרות המשחקים בליגה הרוסית, להתכונן לקראת מונדיאל 2018 שיפתח ב-14 ביוני 2018. בשל גביע הקונפדרציות 2017 שנערך ביולי 2017 העונה חודשה רק עם תום הטורניר ונפתחה ב-15 ביולי 2017.
דינמו מוסקבה חזרה לליגה הבכירה לאחר עונה אחת בליגת המשנה הרוסית, לאחר שהבטיחה את המקום הראשון במחזור ה-31 בליגת המשנה, כחודש לפני סיום העונה. אליה הצטרפו גם סגניתה טוסנו ממחוז לנינגרד וסק"א חברובסק שגברה על אורנבורג בטורניר ההעפלה לליגת העל.
ישנה מגבלה על מספר הזרים שיכולים לעלות למגרש. כל קבוצה מוגבלת לשישה זרים בלבד שיכולים לשחק בשורותיה. במהלך העונה נשבר שיא הצופים והגיע לכדי 3,353,024 צופים (13,971 צופים בממוצע למשחק) ואחת הקבוצות שתרמו להישג זה הייתה קבוצת זניט סנקט פטרבורג, שהוכתרה לקבוצה הפופולרית ביותר בתולדות הליגה הרוסית, כשצפו בה 1,020,966 צופים במשחקי הבית במהלך העונה.
זו הייתה אחת העונות הפופולריות ביותר בתולדות הליגה הרוסית: 3,130,321 צופים נכחו במגרשים (ממוצע של 13,774 למשחק), כאשר 974,748 מהם צפו במשחקי זניט סנקט פטרבורג באצטדיון קרסטובסקי.
הסופר קאפ הרוסי
עבור לוקומוטיב זו הייתה השתתפות חמישית. עבור ספרטק זו הייתה השתתפות ראשונה.
פלייאוף הישרדות
אמקאר פרם ואנז'י שסיימו במקומות 13 ו-14 בליגה יתמודדו בפלייאוף הישרדות מול יניסיי וטמבוב, שהבטיחו את המקום השלישי והרביעי בליגת הכדורגל הלאומית. המנצחות בשני המשחקים מעפילות לליגה או נשארות בה אם אלה הקבוצות מהליגה הבכירה שניצחו. ייערכו שני משחקים, בית וחוץ.
בסיכום המפגשים אמקאר פרם הבטיחה את הישארותה בליגת העל, לאחר שגברה על טמבוב, 4:0 בסיכום הכולל.
יניסיי גברה על אנז'י מחצ'קלה 6:4 בסיכום הכולל והעפילה לליגת העל הרוסית בכדורגל לראשונה בתולדותיה.
מלכי השערים
הערה: נתונים בסוגריים מתייחסים לשערים שהובקעו באמצעות בעיטת עונשין
כמות צופים במשחקים הביתיים
מקור: אתר הידיעות matchtv.ru
תעוקת לב על שם פרינצמטאל
תעוקת לב על שם פרינצמטאל (באנגלית: Prinzmetal's angina, ידועה גם בשמות "Variant angina", "vasospastic angina", "angina inversa", "coronary vessel spasm", ו-"coronary artery vasospasm") היא תופעה שבה התכווצות (ספאזם) של העורקים הכליליים (כלי הדם המזינים את שריר הלב), גורמת לתסמינים של תעוקת לב (אנגינה).
בעוד שתעוקת לב רגילה נגרמת לרוב בעקבות היצרות קבועה של העורקים הכליליים בשל תהליך של טרשת עורקים (הצטברות של משקעים על דפנות העורק), תעוקת לב על שם פרינצמטאל היא תוצאה של התכווצות זמנית של השריר החלק שמרכיב את העורקים הכליליים, הגורמת להיצרות העורקים וכתוצאה מכך לירידה בזרימת הדם אל שריר הלב. בניגוד לתעוקת לב רגילה, המופיעה לרוב בזמן פעילות גופנית או מאמץ, תעוקה על שם פרינצמטאל עשויה להופיע במנוחה ולעיתים אף בעת שינה.
תסמינים של תעוקת לב תוארו לראשונה בשנת 1768 על ידי דוקטור ויליאם הבארדן, שתיאר אותם ככאבים התקפיים בחזה הנגרמים כתוצאה מחסימה בעורקים הכליליים. כאבים אלו הופיעו בעיקר במאמץ גופני והוקלו לאחר מנוחה או שימוש בניטרוגליצרין. בשנת 1959 תיאר דוקטור מיירון פרינצמטאל סוג שונה של תעוקת לב, המופיע בזמן מנוחה או שינה וללא קשר לפעילות גופנית.
אצל חלק מהחולים עשויה תעוקה על שם פרינצמטאל להתלוות להפרעות נוספות בכיווץ של כלי דם כדוגמת מחלת רנו ומיגרנה.
חולים הסובלים מתעוקת לב על שם פרינצמטאל ונוטלים את הטיפול התרופתי המקובל, נהנים לרוב מפרוגנוזה חיובית. אחוזי ההישרדות לאחר 5 שנים מוערכים בכ-90 אחוזים.
סימנים וסימפטומים
תעוקת לב על שם פרינצמטאל מתבטאת באפיזודות חוזרות של כאבים בחזה, המלווים בכאבי ראש, הזעה מוגברת וירידה בסבילות למאמץ גופני. בניגוד לחולים הסובלים מתעוקת לב רגילה, הסימפטומים בתעוקה על שם פרינצמטאל יופיעו לרוב בזמן מנוחה או שינה ולרוב בשעות הבוקר המוקדמות או בשעות הלילה המאוחרות. תעוקה על שם פרינצמטאל אינה גורמת לרוב לאוטם שריר הלב.
בדיקות של תפקוד הלב והעורקים הכליליים, שיבוצעו בחולים עם תעוקת חזה על שם פרינצמטאל בזמן שהתסמינים אינם נוכחים, לא ימצאו לרוב פתולוגיות כלשהן. כשני שלישים מהחולים עם תעוקה על שם פרינצמטאל אכן יסבלו מהיצרות טרשתית בכלי הדם הכליליים הגדולים, אך היצרות זו תהיה לרוב קלה ולא תואמת את חומרת התסמינים. חולים הסובלים מתעוקה על שם פרינצמטאל ובנוסף לכך סובלים מהיצרות טרשתית של יותר מ-70 אחוזים בעורק כלילי אחד, או היצרות טרשתית המערבת מספר כלי דם כליליים, יסבלו במקרים רבים מסימפטומים חמורים יותר ומפרוגנוזה גרועה יותר. אצל חולים אלו, כמו גם אצל אחוז קטן מהחולים שאינם סובלים מהיצרות טרשתית, עלולה התכווצות של העורקים הכליליים לגרום לסימפטומים קשים בהם התעלפות, הלם קרדיוגני ודום לב. סימפטומים אלו נגרמים לרוב בשל התפתחות של אוטם שריר הלב או של הפרעות קצב קטלניות כתוצאה מהכיווץ הכלילי. חולים אלו דורשים טיפול מיידי המותאם לאופי ומהלך מחלתם .
החשד לתעוקת לב על שם פרינצמטאל עולה במקרים הבאים:
גורמי סיכון
בניגוד לתעוקת לב רגילה, אנשים הסובלים מתעוקה על שם פרינצמטאל הם לרוב צעירים וללא גורמי סיכון רבים למחלת לב כלילית, למעט עישון.
תעוקת לב על שם פרינצמטאל מקושרת בחלק מהמקרים לצריכה של חומרים שונים, בהם ניקוטין, אלכוהול, מריחואנה, אמפטמינים וקוקאין. תרופות שונות עשויות לגרום גם הן להופעה של התקף תעוקתי, בין תרופות אלו כלולות תרופות הממריצות את מערכת העצבים הסימפתטית כדוגמת אפינפרין ודופמין, תרופות לכיווץ הרחם כמו ארגומטרין, תרופות לטיפול במיגרנה כגון טרילפטין, תרופות כימותרפיות כגון פלואורואורציל וכן תרופות פאראסימפטומימטיות המעוררות את מערכת העצבים הפאראסימפתטית כדוגמת מטאכולין. אספירין במינונים גבוהים עלול גם הוא לגרום לכיווץ של כלי הדם הכליליים.
גורם נוסף לתעוקת לב על שם פרינצמטאל הוא עלייה בהפרשה של קטכולאמינים (חומרים המעוררים את מערכת העצבים הסימפתטית), כתוצאה מלחץ פיזי, לחץ נפשי או חשיפה לקור.
מנגנון
גורמים נוספים המקושרים להתפתחות של תעוקת לב על שם פרינצמטאל, כוללים תהליך טרשתי משמעותי בעורקים הכליליים וכן תת-פעילות של מערכת העצבים הפאראסימפתטית, שהיא האחראית על הרחבת כלי דם.